Itshitshi

Itshitshi intombazane esakhula, engakashadi, futhi evame ukubhekwa njengentombi emsulwa ngokosiko lwesizulu.

Igama elithi itshitshi lihambisana nokuhlonipha, ubumsulwa, kanye nokuziphatha kahle, kanti ngokwesintu amantombazane amaningi anjalo abamba iqhaza emicimbini yamasiko njenge-Umkhosi woMhlanga. Ukuzigcina uyitshitshi kubalulekile kakhulu esizweni samaZulu ngoba lokhu akuthinti intombazane yodwa kodwa kuthinta isithunzi somndeni nesizwe sonke.

Itshitshi lisuke lisesikhathini lapho liphuma ebuntwaneni lingena ebudaleni. Ngokwesiko, lapho intombazane iqala ukubona izinsuku zayo zokuqala, kuthiwa 'isithombile'. Lapha kulapho ke isibizwa ngetshitshi. kulesi sigaba umzimba uyashintsha, nengqondo iqala ukuvuleka ngokubaluleka kokuziphatha.

Namuhla, nakuba izikhathi sezishintshile, igama elithi itshitshi lisahlonishwa. Limele ithemba lesizwe, njengoba intombazane ekwaziyo ukuzigcina iseyitshitshi kuze kufike isikhathi sayo sokuqonywa( ukuba iqhikiza) noma sokwemula, ihlonishwa njengensika yomndeni nesizwe. Kubaluleke kakhulu ukuthi siwagcine futhi siwathande amasiko wethu , ngoba iwona awenza ukuthi sihluke kumasiko abanye abantu.

 Izinkomba